Diari Oficial de la Generalitat Valenciana


Sumari del DOGV 5134, del 14-11-2005 (2005/12060)

Notificació de la Resolució de 05.09.05, del conseller d'Infraestructures i Transport, relativa a la reclamació de responsabilitat patrimonial, interposada davant esta Conselleria per Trintea Gheorghita.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5134

Data del DOGV
:   14-11-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/12826


Organisme emissor
:   Conselleria d'Infraestructures i Transport

Tipus de document
:   Anunci

Notificació de la Resolució de 05.09.05, del conseller d'Infraestructures i Transport, relativa a la reclamació de responsabilitat patrimonial, interposada davant esta Conselleria per Trintea Gheorghita. [2005/X12014]
  
De conformitat amb els articles 59.1 i 59.5 de la Llei 30/92, de 26 de novembre, i ja que han sigut infructuosos els intents de notificació, es procedix a la publicació de la Resolució de 5 de setembre de 2005, del conseller d'Infraestructures i Transport, relativa a la reclamació de responsabilitat patrimonial, interposada davant esta Conselleria per Trintea Gheorghita.
  
«Vistos els antecedents de l'expedient 0021/2005 que consten en el Servici de Gestió Administrativa, resulten els següents:
  
Antecedents de fet
  
Primer. Amb data 15 d'octubre de 2004, va tindre entrada en esta Conselleria d'Infraestructures i Transport un escrit, presentat per Trintea Gheorghita, per a la reclamació de responsabilitat patrimonial d'esta Conselleria. Segons el seu relat fàctic:
  
?...en desplaçar-me des del Grau cap a Benicàssim, el dia 7, a les 9.30 h., intentí passar a una velocitat mínima a causa de les obres que s'estan realitzant en l'encreuament dels carrers Palmerar i Sénia de Sevilla, i vull relatar el següent: en passar-hi, la roda de darrere de la part dreta va enganxar un puntal de l'obra i en l'intent de no produir massa danys al cotxe, vaig xocar amb l'altra part de darrere amb una tanca...-.
  
Segon. Amb data 23 de febrer de 2005, l'instructor de l'expedient va dirigir un ofici al reclamant en el qual posava en coneixement seu els aspectes continguts en l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú, i es disposa la suspensió del termini per a dictar resolució a l'efecte de l'article 42.5 C) del dit text legal. D'altra banda, en este mateix ofici se'l requerix expressament per a esmenar la seua sol·licitud, en aplicació de l'article 71.1 de la Llei 30/92.
  
Tercer. Que el 6 de juny de 2005 es va requerir novament la documentació, sense que a dia de hui s'haja rebut l'escrit d'esmena de la sol·licitud, per la qual cosa correspon entendre que l'interessat no té cap dret en la seua petició, ja que ha transcorregut àmpliament el termini atorgat per a esmenar el que s'assenyala en l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Als anteriors fets els són aplicables els següents fonaments de dret:
  
Primer. Dret de reclamació de la responsabilitat patrimonial a les administracions públiques. La Constitució en l'article 106.2 i la Llei 30/1992, de Règim Jurídic de les Administracions Públiques i del Procediment Administratiu Comú, en l'article 139, paràgraf 1, disposen: ?Els particulars tindran dret a ser indemnitzats per les administracions públiques corresponents de tota lesió que sofrisquen en qualsevol dels seus béns i drets, excepte en els casos de força major, sempre que la lesió siga conseqüència del funcionament normal o anormal dels servicis públics?.
  
Segon. Competència. Segons el que disposa l'article 142.2 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, correspon dictar la corresponent resolució sobre reclamació de responsabilitat patrimonial al conseller Infraestructures i Transport.
  
Tercer. Desistiment de l'acció. De conformitat amb el que disposa l'article 71.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú: ?si la sol·licitud d'iniciació no reunix els requisits que assenyala l'article anterior i els exigits, si és procedent, per la legislació específica aplicable, es requerirà l'interessat perquè, en el termini de deu dies, esmene la falta o acompanye dels documents preceptius, amb indicació que, si no ho fera així, se'l tindrà per desistit de la seua petició, després de la resolució prèvia que haurà de ser dictada en els termes previstos en l'article 42?.
  
En el cas que ens ocupa, la sol·licitud d'iniciació no reunix els requisits de l'article 70 de la Llei 30/1992, de Règim Jurídic de les Administracions Públiques i del Procediment Administratiu Comú, ni de l'article 6 del Decret 429/1993, pel qual s'aprova el Reglament de les Administracions Públiques en matèria de responsabilitat patrimonial, ja que ha resultat impossible determinar la realitat de la legitimació activa, ni la titularitat del vehicle, per la qual cosa s'ha d'entendre produït un desistiment en la seua petició per no esmenar-ho en el termini legal conferit.
  
Quart. Obligació de dictar resolució. De conformitat amb el que preceptua l'article 42 de la Llei 4/1999 de modificació de la Llei 30/1992, de Règim Jurídic de les Administracions Públiques i del Procediment Administratiu Comú, disposa entre altres aspectes: ?L'administració esta obligada a dictar resolució expressa en tots els procediments i a notificar-la qualsevol que siga la seua forma d'iniciació. En els casos de prescripció, renúncia al dret, caducitat o desistiment de la sol·licitud, la resolució consistirà en la declaració de la circumstància que concernix en cada cas, amb indicació dels fets produïts i les normes aplicables?.
  
La declaració del desistiment impedix entrar a consideracions de fons.
  
Vistos els fets i els fonaments de dret aplicables i d'acord amb la normativa de general i singular aplicació, fent ús de les atribucions conferides en l'article 35 de la Llei 5/1983, de 30 de desembre, de Govern Valencià, dicte la següent resolució, resolc:
  
Tindre per desistit en la seua petició al Trintea Gheorghita, ja que no ha presentat les esmenes que li van requerir en el termini i en la forma adequada.
  
Contra la present resolució, que posa fi a la via administrativa, es podrà interposar, potestativament, recurs de reposició davant el conseller d'Infraestructures i Transport, en el termini d'un mes, comptador des de l'endemà de la recepció d'esta, d'acord amb el que preveu l'article 116 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu davant el Jutjat Contenciós Administratiu, en el cas que la pretensió no supere els 30.050 euros, o davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la recepció d'esta, de conformitat amb el que disposen els articles 46.1 i 8.2 apartat c) de la Llei 29/1998, de 13 de juliol, Reguladora de la Jurisdicció Contenciosa Administrativa, segons el que s'ha disposat en la Llei Orgànica 6/1985, d'1 de juliol, del Poder Judicial, modificada per la Llei Orgànica 19/2003, de 23 de desembre.
  
València, 5 de setembre de 2005.- El conseller: José Ramón García Antón».
  
Cosa que comunique perquè se'n prenga coneixement i tinga els efectes corresponents, sense perjuí del dret que poguera assistir al reclamant per a interposar-la davant l'entitat competent, en la via judicial o extrajudicial oportuna.